**Nyírkarász község Képviselőtestületének 2019. február 13 napján (szerda) 16.00 órakor tartott testületi ülésének**

1. jegyzőkönyve,-
2. tárgysorozata,-
3. rendelete: 1- 2/2019.
4. határozat: 4-11/2019.

Száma: I/151-2/2019.

T Á R G Y S O R O Z A T

1.) Előterjesztés jegyzőkönyv hitelesítők megválasztására

Előadó: Szalmási József polgármester

2.) Előterjesztés Középtávú Terv elfogadásáról

Előadó: Szalmási József polgármester

3.) Előterjesztés Nyírkarászi Óvodában történő óvodai beiratkozás és 2019. évi nyári zárva tartási rendjének meghatározására

Előadó: Szalmási József polgármester

4.) Előterjesztés a házi segítségnyújtás szociális alapszolgáltatás térítési díjának megállapításáról szóló önkormányzati rendelet megalkotásáról

Előadó: Szalmási József polgármester

5.) Előterjesztés személyes gondoskodást nyújtó szociális ellátásokért fizetendő térítési díjak megállapításáról szóló önkormányzati rendelet megalkotásáról

Előadó: Szalmási József polgármester

6.) Előterjesztés Nyírkarász Községi Önkormányzat 2019. évi költségvetési rendelet tervezetének beterjesztésére

Előadó: Szalmási József polgármester

7.) Előterjesztés iratkezelési szabályzat elfogadásáról

Előadó: Szalmási József polgármester

8.) Előterjesztés a polgármester 2019. évi szabadságolási tervének elfogadásáról

Előadó: Szalmási József polgármester

Egyebek

Nyírkarász, 2019. február 13.

**Szalmási József**

**polgármester**

**J E G Y Z Ő K Ö N Y V**

**Készült:** Nyírkarász község Képviselőtestületének 2019. február 13 napján (szerda) 16.00 órakor tartott testületi ülésén.

**Helye:** **Polgármesteri Hivatal- Polgármesteri Iroda** 4544 Nyírkarász, Fő út 21.sz.

**J E L E N – V A N N A K**

Szalmási József polgármester, Balogh József, Csordás Zoltánné, Dudás Béláné, Kovács Sándorné, Szabó Imre önkormányzati képviselők

***Tanácskozási joggal:*** Matyi Andrásné jegyző

*Meghívottak:* Benkő Miklósné Nyírkarászi Óvoda vezetője, Imre Beáta Idősek Otthona Nyírkarász vezetője, Pádárné Kapin Beáta pénzügyi-számviteli ügyintéző

Kapin Mihály önkormányzati képviselők jelezték távolmaradásukat.

Szalmási József polgármester üdvözölte a megjelenteket, a határozatképesség megállapítása után az ülést megnyitotta. Szalmási József javasolta a napirendi pontok elfogadását. A Képviselőtestület a napirendi pontokat 6 igen szavazattal elfogadta.

**Tárgy: (1.tsp.) Előterjesztés jegyzőkönyv hitelesítők megválasztására**

Előadó: Szalmási József polgármester

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**4/2019.(II.13.)**

**h a t á r o z a t a**

**a jegyzőkönyvet hitelesítők megválasztásáról**

**A Képviselő-testület**

Dudás Béláné és Szabó Imre önkormányzati képviselőket megválasztotta a jelen jegyzőkönyv hitelesítésére.

**Tárgy: (2.tsp.) Előterjesztés Középtávú Terv elfogadásáról**

Előadó: Szalmási József polgármester

Szalmási József polgármester tájékoztatta a jelenlévőket az előterjesztés szerint, az önkormányzat középtávú tervét a költségvetés elfogadásakor meg kell állapítani.

A Képviselőtestület 6 igen szavazattal, ellenszavazat és tartózkodás nélkül a következő határozatokat hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**5/2019.(II.13.)**

**h a t á r o z a t a**

Nyírkarász Község Önkormányzat Képviselő-testülete az államháztartásról szóló 2011 évi CXCV. törvény 29/A § alapján a következő tartalommal elfogadja 2019-től -2021. évre szóló középtávú tervét, Magyarország gazdasági stabilitásáról (továbbiakban: Stabilitási tv.) szóló tv. 45. § (1) bekezdés a) pontja felhatalmazása alapján kiadott jogszabályban meghatározottak szerinti saját bevételeinek, valamint a Stabilitási tv. 3. § (1) bekezdése szerinti adósságot keletkeztető ügyleteiből eredő fizetési kötelezettségek ismeretében.

**Nyírkarász Község Önkormányzat középtávú terve 2019.-2021.évekre**

Adatok: ezer forintban

|  |  |  |  |  |  |
| --- | --- | --- | --- | --- | --- |
| **Megnevezés** | **Ssz.** | **Tárgyév**  **2019.** | **2020. év** | **2021.év** | **2022. év** |
| Helyi adók | 01 | 11 400 | 11 700 | 11 700 | 11 700 |
| Önk. vagyon és az önk. megillető vagyoni értékű jog értékesítéséből vagy privatizációból származó bevétel | 02 | 0 | 0 | 0 | 0 |
| Osztalék, koncessziós díj és hozambevétel | 03 | 0 | 0 | 0 | 0 |
| Tárgyi eszközök, immateriális javak, vagyoni értékű jog értékesítése, vagyonhasznosításából származó bevétel | 04 | 0 | 0 | 0 | 0 |
| Részvények, részesedések értékesítése | 05 | 0 | 0 | 0 | 0 |
| Vállalatértékesítéséből, privatizációból származó bevétel | 06 | 0 | 0 | 0 | 0 |
| Díjak, pótlékok, bírságok | 07 | 2 514 | 2 514 | 2 514 | 2 514 |
| Kezességvállalással kapcsolatos megtérülés | 08 | 0 | 0 | 0 | 0 |
| **Saját bevételek (01+...+08)** | **09** | **13 914** | **14 214** | **14 214** | **14 214** |
| Felvett hitel tőketartozás/év | 10 | 0 | 0 | 0 | 0 |
| Felvett, átvállalt kölcsön és annak tőketartozása | 11 | 0 | 0 | 0 | 0 |
| Kötvénytörlesztés/év | 12 | 0 | 0 | 0 | 0 |
| Kezességvállalásból eredő fizetési kötelezettség | 13 | 0 | 0 | 0 | 0 |
| **Előzó év(ek)ben keletkezett tárgyévet terhelő fizetési kötelezettség (10+...+13)** | **14** | **0** | **0** | **0** |  |

**Tárgy: (3.tsp.) Előterjesztés Nyírkarászi Óvodában történő óvodai beiratkozás és 2019. évi nyári zárva tartási rendjének meghatározására**

Előadó: Szalmási József polgármester

Szalmási József polgármester tájékoztatta a jelenlévőket, hogy a nevelési-oktatási intézmények működéséről és a köznevelési intézmények névhasználatáról szóló EMMI rendelet értelmében az óvoda nyári zárva tartásáról legkésőbb február tizenötödikéig a szülőket tájékoztatni kell, továbbá az óvodai beiratkozás időpontját is meg kell határozni. Tájékoztatta a jelenlévőket, a ha szükség lesz helyettesítő óvodára, előzetes megbeszélés alapján Petneháza település óvodája lesz az.

Benkő Miklósné óvodavezető kérte, hogy a beiratkozás időpontja 2019.május 8 és 9 napja legyen, továbbá az óvoda nyári zárva tartása 2019. augusztus 1 napjától és augusztus 31 napjáig tartson, a szabadságokat nem tudja kiadni rövidebb zárva tartás mellett.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**6/2019. (II.13.)**

**határozata**

**Nyírkarászi Óvodában történő óvodai beiratkozás és 2019. évi nyári zárva tartási rendjének meghatározása**

**A Képviselő-testület**

**I.**

1.) a nemzeti köznevelésről szóló 2011. évi CXC. törvény 83. § (2) bekezdés b) pontjában biztosított feladatkörében eljárva, figyelemmel a nevelési – oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 20. § (1) bekezdésében foglaltakra – az Önkormányzat fenntartásában lévő, a Nyírkarász Fő út 67 szám alatti működő Nyírkarászi Óvoda intézményben a 2019/2020. nevelési évre vonatkozóan az óvoda általános felvételi időpontját (beiratkozás) a következők szerint határozza meg:

Óvodai általános felvételi (jelentkezés) időpont:

* **2019. május 8 napján (szerda) 08.00 órától 16.00 óráig,**
* **2019. május 9 napján (csütörtök) 08.00 órától 16.00 óráig.**

**Az óvodai beiratkozás helye: Nyírkarászi Óvoda 4544 Nyírkarász Fő út 67.**

Az intézménybe a harmadik életévét betöltött gyermek vehető fel, továbbá felvehető az a gyermek is, aki a harmadik életévét a felvételétől számított fél éven belül betölti és felvételét az óvodai férőhelyek száma lehetővé teszi.

2.) megbízza a Polgármestert és felkéri az Intézményvezetőt a felvételre jelentkezés időpontjának és a beíratással, felvétellel kapcsolatos egyéb tudnivalóknak a helyben szokásos módon, a jogszabályi előírások figyelembevételével történő közzétételére.

**II.**

1.) a nemzeti köznevelésről szóló 2011. évi CXC. törvény 83. § (2) bekezdésének b) pontja alapján - a Nyírkarász Községi Önkormányzat fenntartásában működő Nyírkarászi Óvoda 2019. évi nyári zárva tartását az alábbiak szerint határozza meg:

* **a Nyírkarászi Óvoda (4544 Nyírkarász Fő út 67.)**

**2019. augusztus 1 napjától 2019. augusztus 31 napjáig zárva tart.**

2.) a fenntartó Nyírkarász Községi Önkormányzat nevében felhatalmazza az intézményvezetőt, hogy a gyermekek védelméről és a gyámügyi igazgatásról szóló 1997. évi XXXI. törvény 41. § (1) bekezdése szerinti gyermekek napközbeni ellátását, a jogszabályi előíráson alapuló szülői igény esetén biztosítsa, oly módon, hogy a szünet ideje alatt is biztosított legyen a gyermekek napközbeni ellátása.

3.) felkéri továbbá a Nyírkarászi Óvoda vezetőjét, hogy a nyári zárva tartás időpontjáról és az ügyelet rendjéről a szülőket tájékoztassa.

**Határidő:** értelemszerűen

**Felelős:** Szalmási József polgármester

Benkő Miklósné Nyírkarászi Óvoda vezetője

**Tárgy: (4.tsp.) Előterjesztés a házi segítségnyújtás szociális alapszolgáltatás térítési díjának megállapításáról szóló önkormányzati rendelet megalkotásáról**

Előadó: Szalmási József polgármester

Szalmási József polgármester tájékoztatta a jelenlévőket, hogy egyre inkább van igény és nő a gondozottak létszáma. Nem is érti, hogy Nyírmada hogy nem tudott működni, itt Nyírkarászban jól működik a házi segítségnyújtás.

Dudás Béláné önkormányzati képviselő kérdezte, miből tevődik össze a bevétel.

Imre Beáta Idősek Otthona vezetője válaszolt, és hozzátette, nem sok a 20 forint emelés.

A Képviselőtestület 6 igen szavazattal, ellenszavazat és tartózkodás nélkül a következő rendeletet alkotta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐ-TESTÜLETÉNEK**

**1/2019. (II.13.)**

**önkormányzati rendelete**

**házi segítségnyújtás szociális alapszolgáltatás térítési díjának megállapításáról**

Nyírkarász Község Önkormányzatának Képviselő-testülete

a szociális igazgatásról és szociális ellátásokról szóló 1993. évi III. törvény 92.§ (1) bekezdés a) pontjában, 92. § (2) bekezdés f) pontjában, a 114.§-119.§ -aiban kapott felhatalmazás alapján,

Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8a. pontjában meghatározott feladatkörében eljárva

a következőket rendeli el:

**1.§**

E rendelet hatálya kiterjed Nyírkarász Községi Önkormányzat által fenntartott személyes gondoskodást nyújtó szociális alapszolgáltatások közül a házi segítségnyújtásra.

**2. §**

(1) Az 1. § szerinti személyes gondoskodást nyújtó ellátásért térítési díjat kell fizetni.

**3.§**

(1)Az intézményi térítési díj, és önköltség mértéke:

a) egy gondozási egységre jutó önköltség: 806 -, Ft/fő/óra

b) egy gondozási egységre számított intézményi térítési díj:

* személyi gondozás esetén: 806-, Ft/fő/óra
* szociális segítés esetén: 0 -,Ft/fő/óra

(2)A fenntartó által megállapított, 2019. március 1 napjától fizetendő intézményi térítési díj:

* személyi gondozás esetén: 120 Ft/fő/óra
* szociális segítés esetén: 0 Ft/fő/óra

(3)A szociálisan nem rászorultak a szolgáltatási önköltség teljes összegének megfizetése ellenében vehetik igénybe a házi segítségnyújtást.

**4.§**  A házi segítségnyújtás igénybevételének módját a szociális igazgatásról és ellátásokról szóló önkormányzati rendelet tartalmazza.

**5.§**

(1) Ez a rendelet a kihirdetését követően lép hatályba.

(2)Hatályát veszti házi segítségnyújtás szociális alapszolgáltatás térítési díjának megállapításáról szóló 13/2017. (XI. 23) önkormányzati rendelet.

K.M.F.

**Szalmási József Matyi Andrásné**

**polgármester jegyző**

Jelen rendelet kihirdetésre került 2019. február 13 napján.

**Matyi Andrásné**

**jegyző**

**Tárgy: (5.tsp.) Előterjesztés személyes gondoskodást nyújtó szociális ellátásokért fizetendő térítési díjak megállapításáról szóló önkormányzati rendelet megalkotásáról**

Előadó: Szalmási József polgármester

Szalmási József polgármester tájékoztatta a jelenlévőket az előterjesztés szerint, a bentlakásos idősek otthonában a térítési díj emelkedne 3000,- forinttal, az ételkiszállítás 20,- forinttal.

Imre Beáta Idősek Otthona vezetője szerint megfizethető a térítési díj, emelkedtek a nyugdíjak, kérhet a fenntartó magasabb összegű térítési díjat.

Szalmási József polgármester egyetért az elhangzottakkal, emelkedtek a bérek, az energiaárak.

A Képviselőtestület 6 igen szavazattal, ellenszavazat és tartózkodás nélkül a következő rendeletet alkotta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐ-TESTÜLETÉNEK**

**2/2019. (II.13.)**

**ö n k o r m á n y z a t i r e n d e l e t e**

**személyes gondoskodást nyújtó szociális ellátásokért fizetendő térítési díjak megállapításáról**

Nyírkarász Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92.§ (1) bekezdés b) pontjában, 92. § (2) bekezdés f) pontjában kapott felhatalmazás alapján,

a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. pontjában meghatározott feladatkörében eljárva a

következőket rendeli el:

**1. Rendelet hatálya**

**1.§** A rendelet hatálya személyes gondoskodást nyújtó alapszolgáltatások esetén Nyírkarász község közigazgatási területére, szakosított ellátás esetén Magyarország közigazgatási területére terjed ki.

**2. Eljárási szabályok**

**2.§**

(1) A Nyírkarász Községi Önkormányzat fenntartásában működő Idősek Otthona Nyírkarász szociális intézmény (továbbiakban: Intézmény) által biztosított alábbi személyes gondoskodást nyújtó alapszolgáltatásokért:

a) étkeztetés,

b) nappali ellátás étkeztetéssel,

és szakosított ellátásért:

c) ápolást, gondozást nyújtó intézmény

térítési díjat kell fizetni.

(2) A térítési díj megfizetésére a szociális igazgatásról és szociális ellátásokról szóló 1993. évi III. törvényben (a továbbiakban: Szt.) meghatározott személyek kötelesek.

(3) Az ingyenes ellátásban részesülők körét az Szt. határozza meg.

(4) A személyi térítési díjat az érvényben lévő jogszabályok alapján az Intézmény vezetője konkrét összegben állapítja meg.

**3.§**

(1) A személyes gondoskodást nyújtó szociális alapszolgáltatások intézményi térítési díjai, figyelembe véve e rendelet 1. számú mellékletét képező önköltségszámítást:

1. étkeztetés: 37.050,- Ft jövedelem felett: **400,-Ft / ellátási nap / fő**
2. étkeztetés: 37.050,- Ft jövedelem alatt: **170,- Ft / ellátási nap / fő**
3. Nappali ellátás:

aa) nappali ellátás étkezés (ebéd) térítési díja: **320,- Ft / ellátási nap / fő**

ab) nappali ellátás térítési díja étkezés nélkül: **0 forint**

1. Az ebéd házhoz szállításának díja: **50 Ft/ellátási nap/fő**

figyelembe véve azt, hogy a közös háztartásban élő személyek részére a kiszállításért fizetendő térítési díjat csak egy személyre lehet megállapítani.

(2) Szakosított ellátás intézményi térítési díja:

1. ápolást, gondozást nyújtó intézmény: **78.000 -Ft/hó/fő, 2.600 -Ft/ ellátási nap/fő**.
2. Ha az ellátott a térítési díj fizetési kötelezettségének annak ellenére nem tett eleget, hogy azt jövedelmi, vagyoni viszonyai lehetővé tennék- az intézményi jogviszonya megszüntethető. Abban az esetben, ha 6 hónapon át folyamatos térítési díjtartozás áll fenn, ennek az összege a 2 havi személyi térítési díj összegét meghaladja- intézményi jogviszonya megszüntethető.

Ez a szabály nem alkalmazható, ha a kötelezett ingatlanvagyonán jelzálogjog került bejegyzésre.

**4. §**

(1) A térítési díjak az ÁFA összegét tartalmazzák.

(2) A személyi térítési díj összege csökkenthető vagy elengedhető, ha a kötelezett jövedelme, vagy vagyoni helyzete azt indokolttá teszik. A Képviselő-testület a térítési díjak csökkentésének, illetve elengedésének hatáskörét az Intézmény vezetőjére ruházza át.

(3) Az ellátások igénybevételének - az intézményvezető és az ellátást igénybe vevő között kötendő megállapodás - részletes feltételeit a szociális igazgatásról és ellátásokról szóló önkormányzati rendelet szabályozza.

Az étkeztetési szolgáltatás lemondását az élelmezést megelőző nap 10 óráig be kell jelenteni. Az igénybejelentés elmulasztása esetén nem jogosult az étkezésre az igénybevevő, illetve lemondás elmulasztása esetén a térítési díjat az igénybe nem vett szolgáltatásra is meg kell téríteni.

(4) A térítési díjat a tárgyhót követő hónap 10 napjáig kell befizetni szakosított ellátás esetén az Intézményben vagy annak fizetési számlájára, alapszolgáltatások esetén az Önkormányzat fizetési számlájára.

(5) Az intézmény vezetője havonta ellenőrzi a térítési díjak befizetését.

Ha a fizetésre kötelezett a befizetést elmulasztotta, az intézményvezető 15 napos határidő megjelölésével írásban felhívja az elmaradt térítési díj befizetésére. Ha a határidő eredménytelenül telt el, az intézmény vezetője a kötelezett nevét, lakcímét és a fennálló díjhátralékot nyilvántartásba veszi.

A nyilvántartott díjhátralékról az intézmény vezetője negyedévenként tájékoztatja a fenntartót a térítési díjhátralék behajtása vagy a behajtatlan hátralék törlése érdekében.

Az intézményvezető a fenntartót - az Szt. szerinti jelzálogbejegyzés kezdeményezéséről való döntés érdekében - évente értesíti jogszabályban meghatározott tartalom szerinti hátralékról. Jelzálogjog bejegyzés tárgyában szociális hatóság az intézmény székhelye, telephelye szerint illetékes fővárosi és megyei kormányhivatal.

A bejegyzett jelzálog hagyatéki teherként érvényesíthető.

1. **Záró rendelkezések**

**5.§**

Ez a rendelet 2019. március 1. napján lép hatályba, és a hatályba lépésével egyidejűleg hatályát veszti a Nyírkarász Községi Önkormányzat Képviselő-testületének személyes gondoskodást nyújtó szociális ellátásokért fizetendő térítési díjak megállapításáról szóló 4/2018. (III. 8.) önkormányzati rendelete.

K.M.F.

**Szalmási József Matyi Andrásné**

**polgármester jegyző**

Az önkormányzati rendelet kihirdetve: 2019. február 13 napján.

**Matyi Andrásné**

**jegyző**

Benkő Miklósné, Imre Beáta intézményvezetők távoztak az ülésről.

**Tárgy: (6.tsp.) Előterjesztés Nyírkarász Községi Önkormányzat 2019. évi költségvetési rendelet tervezetének beterjesztésére**

Előadó: Szalmási József polgármester

Szalmási József polgármester felkérte Balogh József Pénzügyi Bizottság elnökét, tájékoztassa a jelenlévőket a bizottsági ülés eredményéről.

Balogh József Pénzügyi Bizottság elnöke tájékoztatta a jelenlévőket, hogy a szerinte csak úgy lehet elfogadni, ha mindenre van rálátás. Előttük 3 tervezet is volt az Idősek Otthona ellátandó feladatai tekintetében, amelynek az oka, hogy nem sikerült megfelelőt összehozni, például gyermekétkeztetésnél érdekesen alakultak a számok, honnan van a saját bevétel, mikor a gyerekek helyi rendeletnek köszönhetően nem fizetnek térítési díjat? A konyhai dogozói létszám a bizottság szerint magas. A bizottság nem támogatja a költségvetési rendelet mai napon történő elfogadását. Továbbá érdeklődött lesz e olyan beruházás, amelyhez hitelt kell majd felvenni.

Szalmási József polgármester válaszolta, lehetséges hogy bekövetkezik, és hitelt kell majd felvenni – melynek oka ismert az előző vezetés miatti visszafizetési kötelezettségek - , de erről még most nincs szó. Tájékoztatta a jelenlévőket, hogy a szegregációs pályázat 1. fordulójában az önkormányzat 140 millió támogatásban részesült, a 2.forduló elbírálás alatt van. A helyi piacnál kezdődik a terepmunka mihelyt az idő engedi. Az óvodai játékudvarnál a projektmenedzser felmondott, de a játékok már megvannak , a Kft. pedig alvállalkozóként fog bedolgozni a megvalósításban.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**7/2019.(II.13.)**

**h a t á r o z a t a**

**Nyírkarász Községi Önkormányzat 2019. évi költségvetési rendelet-tervezetének**

**véleményezéséről**

**A Képviselőtestület**

a Nyírkarász Község Képviselőtestület Pénzügyi Bizottság véleményét figyelembe véve megtárgyalta a Nyírkarász Községi Önkormányzat 2019. évre szóló költségvetésének tervezetét, és a rendelet-tervezet elkészítése során a következő feladatok elvégzését tartja szükségesnek:

A végleges költségvetési rendelet-tervezet kidolgozása során tovább kell keresni a bevételek növelésének és a kiadások csökkentésének lehetőségeit.

Felelős: polgármester, Képviselőtestület

Határidő: folyamatos, illetve a költségvetési rendelet-tervezet benyújtásának időpontja.

**Tárgy: (7.tsp.) Előterjesztés iratkezelési szabályzat elfogadásáról**

Előadó: Szalmási József polgármester

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**8/2019.(II.13.)**

**h a t á r o z a t a**

**Nyírkarászi Polgármesteri Hivatal Iratkezelési Szabályzatának jóváhagyásáról**

**Nyírkarász Községi Önkormányzat Képviselő-testülete**

Nyírkarászi Polgármesteri Hivatal Iratkezelési Szabályzatát - jelen határozat melléklete alapján - jóváhagyta.

Határidő: azonnal

Felelős: Képviselőtestület

**Tárgy: (8.tsp.) Előterjesztés a polgármester 2018. évi szabadságolási tervének elfogadásáról**Előadó: Szalmási József polgármester

A polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

## NYÍRKARÁSZ KÖZSÉGI ÖNKORMÁNYZAT

## KÉPVISELŐTESTÜLETÉNEK

**9/2019.(II.13.)**

**h a t á r o z a t a**

**Szalmási József polgármester 2019. évi szabadságolási tervéről**

A Képviselőtestület:

elfogadja Szalmási József polgármester 2019. évi szabadságolási tervét az alábbiak szerint:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **Tárgyévre járó megállapított szabadság (nap)** | **Előző évről áthozott** | **Január** | **Február** | **Március** | **Április** | **Május** | **Június** | **Július** | **Augusztus** | **Szeptember** | **Október** | **November** | **December** |
| **Szalmási József** | **38** | 3 |  | 8 | 4 |  | 10 | 4 | 6 | 3 |  |  | 3 | 3 |

Határidő: azonnal

Felelős: Képviselőtestület

**E g y e b e k:**

Szalmási József polgármester tájékoztatta a jelenlévőket, hogy a Közalapítvány tekintetében a 48-50/2018. (XI.24.) szerint a változásbejegyzési kérelem benyújtásra került a Nyíregyházi Törvényszék elé, mely végzésében hiánypótlásként előírta a tagok egységes hozzájárulási jognyilatkozatát, azok tekintetében is, akik személye nem változott, valamint a közhasznú fokozat a törvény erejénél fogva megszűnt azt használni nem lehet.

A Képviselőtestület 6 igen szavazattal, ellenszavazat és tartózkodás nélkül a következő határozatokat hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**10/2019. (II.13.)**

**h a t á r o z a t a**

**Nyírkarász Községért Közalapítvány Kuratóriumának tagjairól**

**A Képviselő-testület**

1. mint Alapító, kijelöli a Nyírkarász Községért Közalapítvány Kuratóriumi

-elnökének: Sztankula János Nyírkarász Dózsa Gy. út 2. szám alatti lakost,

tagjainak: Lénárt Zoltán Nyírkarász Május 1 út 26.

Dr. Szenes Tibor Nyírkarász Rákóczi út 1. szám alatti lakosokat.

2) felkéri a polgármestert, hogy a változást jegyeztesse be az illetékes Nyíregyházi Törvényszéken.

Határidő: azonnal

Felelős: Polgármester

**NYIRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**11/2019.(II.13.)**

**h a t á r o z a t a**

**a Nyírkarász Községért Közalapítvány alapító okiratának**

**egységes szerkezetbe foglalásáról**

**A Képviselő-testület**

1) mint Alapító elfogadja és jóváhagyja a Nyírkarász Községért Közalapítvány módosítással egységes szerkezetbe foglalt alapító okiratát,

2) felkéri a polgármestert, hogy a változás jegyeztesse be az illetékes Nyíregyházi Törvényszéken.

Határidő: azonnal

Felelős: Polgármester

Több tárgy, és kérdés nem volt, Szalmási József polgármester az ülést bezárta.

**K.M.F.**

**Szalmási József Matyi Andrásné**

**polgármester jegyző**

**Dudás Béláné Szabó Imre**

**önkormányzati képviselő önkormányzati képviselő**